**Vysvetlenie SP č. 3**

Verejnému obstarávateľovi bola v lehote na predkladanie ponúk doručená žiadosť o vysvetlenie informácií uvedených v súťažných podkladoch. V súlade s § 113 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov Vám oznamujeme nasledovné vysvetlenie:

**č.1:**

*Žiadame verejného obstarávateľa o opravu položiek v objekte Ostatné stavebné práce na položkách*

*p.č:
12 Príplatok za prehlad. povrchu betónovej mazaniny min. tr.C 8/10 oceľ. hlad. hr. 80-120 mm
13 Príplatok za strhnutie povrchu mazaniny latou pre hr. obidvoch vrstiev mazaniny nad 80 do 120* mm

**Odpoveď:**

Obstarávateľ požaduje naceniť v objekte Ostatné stavebné práce položky ( p.č. 12,13) v m2 namiesto v uvedených m3.

**Vysvetlenie SP č. 4**

Otázka č. 1

*Podľa § 42 ods. 1 v spojení s § 10 zákona č. 343/2015 o verejnom obstarávaní má povinnosť verejný obstarávateľ ( budúci objednávateľ) poskytnúť záujemcom ( budúcim zhotoviteľom ) také súťažné podklady, ktoré obsahujú jednoznačný, úplný, nestranný, bezchybný a transparentne spracovaný opis predmetu zákazky, aby jednotliví záujemcovia nemali problém s vypracovaním svojich cenových ponúk a súčasne bola zabezpečená vzájomná porovnateľnosť ponúk uchádzačov. Sú vypracované súťažné podklady vo vzájomnej súvislosti a každá ich jednotlivá časť v bezchybnom stave a vzájomnom súlade tak, že spĺňajú podmienky ust. § 42 ods. 1 v spojení s § 10 zákona č. 343/2015 o verejnom obstarávaní ?*

Odpoveď:

Súťažné podklady sú vypracované v súlade so zákonom 343/2015 Z. z. o verejnom obstarávaní a o zmene a doplnení niektorých zákonov

Otázka č. 2

*Je materiál a rozsah stavebných výrobkov, prác a technológii definovaný v dodaných súťažných podkladoch predmetného obstarávania v časti „výkaz - výmer,, v riadnom vzájomnom súlade s Projektovou dokumentáciou ďalej len „PD" (výkresová časť, súhrnné správy, technické správy, tabuľky, výpočty, atď.),Stavebným povolením vrátane vyjadrení dotknutých strán konania a skutkovým stavom na mieste budúcej realizácie diela vrátane všetkých potrieb predmetnej stavby (diela), rozsahu, druhu a množstiev materiálov, prác a technológii potrebných na riadne zrealizovanie budúceho diela v rozsahu požadovanom obstarávateľom vo verejnom obstarávaní? Obsahuje doklad „výkaz-výmer" všetky práce na riadne zhotovenie diela v rozsahu požadovanom obstarávateľom vo verejnom obstarávaní?*

Odpoveď:

Projektová dokumentácia a výkaz výmer sú vo vzájomnom súlade a v súlade s Ohlásením drobnej stavby. Predmet zákazky je opísaný jednoznačne, úplne a nestranne na základe technických požiadaviek.

**Otázka** č.3

*Podľa § 42 ods. 9 zákona č. 343/2015 o verejnom obstarávaní „ Ak verejný obstarávateľ alebo obstarávateľ vyžaduje konkrétnu značku, musí prijať aj inú značku, ktorej podmienky na udelenie sú rovnocenné podmienkam na udelenie vyžadovanej značky " Môže budúci zhotoviteľ pri dodržaní § 42 ods. 9 zákona č.343/2015 o verejnom obstarávaní prípadne dodať inú ( ako je uvedené v Projektovej dokumentácii) ekvivalentnú značku (pri zachovaní požadovaných parametrov) materiálu a technológií pri realizovaní predmetnej zákazky?*

Odpoveď:

Áno, viď súťažné podklady časť B1

Otázka **č.4**

*Stavebné materiály a technológie navrhnuté - obsiahnuté v predmetných súťažných podkladoch v časti PD sú bežne dostupné aktuálne na trhoch EÚ?*

Odpoveď:

Áno

Otázka **č.5**

*Je PD vypracovaná riadne, úplne a správne a teda najmä obsahuje všetky potrebné konštrukčné riešenia, technické detaily, statiku, rezy, pohľady, skladby, všetky rozmery a výmery potrebné a nevyhnutné na riadne vykonanie diela?*

Odpoveď:

Projektová dokumentácia je spracovaná v rozsahu pre stavebné povolenie, ktorej predmetom je rekonštrukcia stavby a poskytuje všetky potrebné informácie na riadne vykonanie diela.

Otázka **č.6**

*Je PD vyhotovená a následne výrobne rozmerovo okótovaná tak, aby bolo dielo zrealizovateľné v súlade a v rozsahu podľa dokladu „výkaz - výmer"?*

Odpoveď:

Áno. Verejný obstarávateľ má za to, že projektová dokumentácia a výkaz výmer boli vypracované odborne spôsobilým projektantom, ktorý predmetné dokumenty vypracoval v súlade s platnou legislatívou, normami a vychádzali z reálneho skutkového stavu, ktorý odráža súčasný stav objektu.

Otázka **č.7**

*Sú rozmery a výmery uvedené v PD zosúladené so všetkými potrebami nevyhnutnými na riadne vykonanie diela?*

Odpoveď:

Projektová dokumentácia obsahuje všetky rozmery a výmery pre riadne nacenenie a vykonanie diela.

Otázka **č.8**

*Sú rozmery a výmery uvedené v PD zosúladené a presné so skutkovým stavom a jestvujúcimi miestnymi podmienkami na stavenisku?*

**Odpoveď:**

Áno sú. V prípade, že sa počas realizácie preukáže opak, bude sa postupovať v súlade so všeobecne záväznými právnymi predpismi. Každý uchádzač má možnosť vykonať obhliadku miesta vykonania diela, aby sa oboznámili so skutkovým stavom a miestnymi podmienkami na stavenisku.

Otázka **č.9**

*Sú jednotlivé profesie v rámci PD vzájomne navrhnuté, technicky, rozmerovo a polohovo zosúladené?*

**Odpoveď:**

Áno sú. V prípade, že sa počas realizácie preukáže opak, bude sa postupovať v súlade so všeobecne záväznými právnymi predpismi.

Otázka **č.10**

*Obsahuje PD všetko potrebné na riadne zrealizovanie diela bez nutnosti ďalších naviac prác, dodávok materiálov, tovarov a služieb nad rámec uvedených prác a dodávok materiálov, tovarov a služieb ( čo do ich druhu, množstva a objemu ) v doklade „výkaze - výmer", ktorý tvorí súčasť súťažných podkladov v časti PD?*

**Odpoveď:**

V súčasnej dobe áno. Požaduje sa naceniť výkaz výmer tak, ako bol predložený. Ak nastane nutnosť ďaľších prác, dodávok materiálov, tovarov a služieb, bude sa postupovať v súlade so všeobecne záväznými právnymi predpismi.

Otázka **č.11**

*Sú v PD zapracované a zohľadnené všetky podmienky a vyjadrenia všetkých dotknutých a kompetentných strán uvedených v rámci stavebného konania v zmysle stavebného zákona?*

**Odpoveď:**

Viď odpoveď otázka č. 2

Otázka č.12

*Disponuje obstarávateľ ku dňu vyhlásenia obstarávania všetkými súhlasmi a vyjadreniami dotknutých orgánov, tretích strán a teda nebude už v cene potrebné dodatočne premietnuť ďalšie podmienky realizácie stavby?*

**Odpoveď:**

K realizácii stavby nie sú požadované žiadne podmienky dotknutých orgánov a tretích osôb.

Otázka **č.13**

*Žiadame o vysvetlenie, či sú množstvá a druh odpadov vyprodukovaných stavbou definované resp. obsiahnuté vo výkaze výmer v dostatočnom druhu a množstve?*

**Odpoveď:**

Výkaz výmer obsahuje len stavebné odpady, ktoré vzniknú samotnou realizáciou stavebných a búracích prác . Odpady vzniknuté dodávkou materiálu, ako napr. obaly, resp. nespotrebované zvyšky požitých materiálov musí zhotoviteľ zneškodniť na vlastné náklady a cenu za ich zneškodnenie zohľadniť pri cenotvorbe vo vlastnej réžii.

Otázka č.14

*Ako bude konkrétne postupovať verejný obstarávateľ ( budúci objednávateľ), keď sa počas realizácie diela vyskytne nevyhnutná potreba vykonať také práce , dodávky materiálov, tovarov a služieb čo do ich druhu, množstva a objemu (tzv. naviac práce ), ktoré nie sú obsiahnuté vo výkaze - výmere, ktorý bol podkladom súťažnej dokumentácie a následne vytvoril prílohu k zmluve o dielo?*

**Odpoveď:**

Verejný obstarávateľ bude postupovať v súlade so zákonom o verejnom obstarávaní a v zmysle ZoD.

Otázka **č.15**

*Je miesto na vykonanie diela bez akýchkoľvek právnych a/alebo skutkových vád (napr. podzemné inžinierske siete, nestabilné podložie, spod né vody a pod.), ktoré by neboli zrejmé zo súťažných podkladov a ktorých existencia by spôsobila predĺženie termínu realizácie diela a/alebo zvýšenie nákladov na zhotovenie diela?*

**Odpoveď:**

Verejný obstarávateľ v súčasnej dobe nemá vedomosti o existencii právnych a skutkových vád na mieste vykonania diela. Každý uchádzač je povinný stanoviť cenu diela a termín realizácie diela na základe svojich odborných skúseností, zohľadňujúc všetky okolnosti realizácie diela ( najmä dodržanie technologických postupov, počasie, dodržiavanie BOZP a pod.) a na základe vykonanej obhliadky , ktorou má možnosť overiť si obstarávateľom deklarovaný skutkový a právny stav miesta vykonania diela.

Otázka **č.16**

*Dovoľujeme si požiadať verejného obstarávateľa o oznámenie, či bola projektová dokumentácia - Projekt pre realizáciu stavby vypracovaný tak, že ak bude stavba uskutočnená v súlade s projektovou dokumentáciou, bude zodpovedať základnej požiadavke na stavby, a to požiadavke mechanickej odolnosti a stability stavby, v zmysle prílohy 1 bod 1 nariadenia Európskeho parlamentu a Rady (EÚ) č. 305/2011 z 9. marca 2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS (Ú.v. EÚ L 88,4. 4. 2011)?*

**Odpoveď:**

V prípade ak stavba bude zrealizovaná v súlade s projektovou dokumentáciou, právnymi predpismi ako aj technickými normami, bude zodpovedať základným požiadavkám na stavby v zmysle citovaného nariadenia.

Otázka č. 17

*Pri položkách v objekte Ostatné práce :*

*Položka č.12 Príplatok za prehľad, povrchu betónovej mazaniny min. tr. C 8/10 oceľ. hlad. hr. 80-120 mm -je zle uvedená merná jednotka,*

*Položka č.13 Príplatok za strhnutie povrchu mazaniny latou pre hr. obidvoch vrstiev mazaniny nad 80 do 120 mm - je zle uvedená merná jednotka*

**Odpoveď:**

Táto otázka už bola zodpovedaná vo vysvetlení č. 3.

Na základe všetkých doručených otázok vo vysvetlení SP č. 4 je možné konštatovať, že záujemca okrem otázky č. 17 ( ktorá bola zodpovedaná vo vysvetlení č. 3) neidentifikoval žiadny odborný problém, ani nesúlad projektovej dokumentácie s výkazom výmerom.

**Vysvetlenie SP č. 5**

*Vo výkaze výmer v objekte Ostatné, časť VZT, Vetranie spoločenskej sály, Zariadenie č. 1, chýbajú montáže uvedených zariadení. Žiadame ver. obstarávateľa aby vysvetlil akým spôsobom sa majú dané položky naceniť, resp. doplnil výkaz výmer .*

Všetky montážne práce súvisiace s dodaním a montážou položky č.1 - Podstropná jednotka DUPLEX 1500 MULTI Eco /31/12 vrátane príslušenstva podľa výkazu výmer, žiadame zahrnúť do položky č. 1 a všetky montážne práce súvisiace s dodaním a montážou položky č. 21 - Podstropná jednotka DUPLEX 1500 MULTI Eco /30/12 , vrátane príslušenstva podľa výkazu výmer, žiadame zahrnúť do položky č. 21

Dnešným dňom je zverejnený a dostupný v profile verejného obstarávateľa ako aj v systéme JOSEPHINE súbor, ktorým verejný obstarávateľ nahradil pôvodne zverejnenú prílohu :

Príloha SP č. 5-2 Výkaz výmer – oprava 2 v ktorom opravil merné jednotky v zmysle vysvetlenia č. 3

**Verejný obstarávateľ žiada záujemcov, aby pri spracovaní svojich ponúk použili opravenú verziu Výkaz výmeru.**